Bahrayn sudi 2014 yilning dekabrida sodir etilgan terakt ijrochilariga chiqarilgan yakuniy hukmni e’lon qildi. Bu haqda Associated Press xabar tarqatdi. Qayd etilishicha, bu teraktga aloqadorligi isbotlangan 29 nafar shaxsga nisbatan 5 yildan umrbod qamoq jazosigacha bo‘lgan turli muddatlarda ozodlikdan mahrum etish jazolari qo‘llangan. 2015 yilning martida ham Bahrayn sudi shialar qishlog‘idagi politsiya mahkamasida portlash uyushtirib, 4 politsiyachining jarohatlanishida ayblangan 11 shaxsga nisbatan 15 yildan qamoq jazosi tayinlagandi.